
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 13T/73/2024 8824010351 03. 09. 2025 Mgr. Anna Monoková ECLI:SK:OSVT:2025:8824010351.2
Uznesenie Okresný súd Vranov nad Topľou samosudkyňou Mgr. Annou Monokovou v trestnej veci proti obžalovanému A. B. C., nar. XX.XX.XXXX v B., trvale bytom D. XXX/XX, B. pre prečin poškodzovanie a ohrozovanie prevádzky všeobecne prospešného zariadenia podľa § 288 Trestného zákona, na hlavnom pojednávaní dňa 3. septembra 2025 takto rozhodol: Podľa § 282 ods. 3 Trestného poriadku s poukazom na § 220 ods. 1 Trestného poriadku s c h v a ľ uje zmier uzavretý medzi obvineným A. B. C., nar. XX.XX.XXXX v B., trvale bytom D. XXX/XX, B. a poškodenou spoločnosťou Orange Slovensko, a.s., so sídlom Metodova 8, Bratislava, IČO: 35 697 270 a zastavuje
trestné
stíhanie
proti obvinenému A. B. C. pre skutok právne kvalifikovaný ako prečin poškodzovanie a ohrozovanie prevádzky všeobecne prospešného zariadenia podľa § 288 Trestného zákona, ktorého sa mal dopustiť na tom skutkovom základe, že ako zamestnanec spoločnosti ELPROTECH s.r.o., so sídlom Milhostovská 125, Trebišov, zodpovedný za vyznačenie trasy optického telekomunikačného vedenia prevádzkovateľa Orange a.s., na stavenisku stavby C., A. XX E., kde na základe zmluvy o dielo spoločnosť ELPROTECH s.r.o. pre spoločnosť Východoslovenská distribučná a.s. realizovala v katastri obce C. prekládku a pokládku VN a NN vedení, kde dňa 31.07.2023 pred začiatkom výkopových prác na stavenisku ako vedúci stavby vykonal spolu so zástupcom Podzemného telekomunikačné zariadenie Orange Slovensko, a.s., vytýčenie trasy podzemného optického vedenia prevádzkovateľa Orange Slovensko, a.s., trasy ROC-040 Humenné - Proč, ktoré prechádzalo cez predmetné stavenisko stavby Petrovce, IBV 40 RD, kde v stykoch optického vedenia s budúcimi výkopmi na stavenisku zabezpečil označenie a odkrytie optického vedenia vykopaním sond v zemi, pričom ale v dostatočnej miere nezabezpečil označenie styku optického vedenia s budúcim výkopom na uloženie podzemného NN kábla, ktorý prechádzal parcelou F. č. XXX, k. ú. obce C., k parcele F. Č. XXX a XXX, k. ú. obce C., cca 70 metrov nad rodinným domom č. XXX v obci C. tak, aby pri budúcich výkonových prácach nemohlo dôjsť k jeho poškodeniu, pričom v dôsledku prác na stavenisku došlo k zásypu predchádzajúceho vyznačenia styku optického vedenia a budúceho výkopu, kde následne obvinený A. B. C. dňa 10.10.2023 ako vedúci stavby a ako osoba, ktorá riadila práce na stavenisku a mala vedomosť o trase vedenia optického telekomunikačného vedenia spoločnosti Orange Slovensko, a. s., dal v presne nezistenom čase pokyn bagristovi G. B., nar. XX.XX.XXXX, bytom H., I. D. XXX/XX, k vykonaniu ryhy v zemi bagrom na parcele F. Č. XXX, k. ú. obce C., smerom k parcele F. Č. XXX a XXX, k. ú. obce C., bez toho, aby ho upovedomil na prítomnosť optického vedenia v zemi, v dôsledku čoho došlo dňa 10.10.2023 v čase okolo 10:40 hod. k poškodeniu 3 kusov HDPE trubiek o priemere 40 mm a 48 vláknového optického kábla uloženého v jednej z nich prevádzkovateľa Orange Slovensko, a. s., trasy ROC-040 Humenné Proč, uloženého v hĺbke cca 150 cm, v ktorom sa nachádzalo celkovo 10 živých optických vlákien, ktoré užívali provideri Orange Slovensko, a.s., O2 Networks, s.r.o.,
SWAN, a.s. a Združenie SANET, na základe čoho došlo dňa 10.10.2023 k výpadku stanice mobilnej siete spoločnosti Orange Slovensko, a.s. pod interným označením XXXXXX v katastrálnom území obce Bystré, okr. Vranov nad Topľou, v čase od 11:20 do 17:10 hod. a u providerov O2 Networks, s.r.o., SWAN, a.s., a Združenie SANET nedošlo k výpadku služieb ani škode na majetku, čím poškodením 48 optického kábla na trase ROC-040 Humenné - Proč vznikla spoločnosti Orange Slovensko, a.s., Metodova 8, Bratislava, škoda za finálnu opravu optickej trasy vo výške 3779,42 eur bez DPH, Obsahom zmieru je, že I. Obvinený vyhlásil, že spáchal skutok, pre ktorý je trestne stíhaný, pričom nie sú dôvodné pochybnosti, že toto vyhlásenie bolo jeho osobou vykonané slobodne, vážne, zrozumiteľne a určito. II. Obvinený sa ospravedlnil poškodenej spoločnosti za svoje protiprávne konanie a toto konanie oľutoval. Poškodená spoločnosť vyhlásila, že jej nároky v predmetnej veci vo vzťahu k obvinenému sú v celom rozsahu uspokojené. III. Obvinený zložil na účet Okresného súdu Vranov nad Topľou SK03 8180 0000 0070 0016 2167, peňažnú sumu 150 eur určenú ministerstvu na ochranu a podporu obetí trestných činov podľa osobitného zákona. odôvodnenie: Prokurátor Okresnej prokuratúry Vranov nad Topľou podal na obžalovaného A. B. C. (ďalej len „obžalovaný“) obžalobu pre skutok uvedený vo výroku tohto uznesenia, ktorý po právnej stránke kvalifikoval ako prečin poškodzovanie a ohrozovanie prevádzky všeobecne prospešného zariadenia podľa § 288 Trestného zákona. Podľa § 176 ods. 3 Trestného poriadku ak sa po vyhlásení uznesenia obvinený alebo iná oprávnená osoba a prokurátor vzdali sťažnosti alebo taký prejav urobili v lehote troch pracovných dní od vyhlásenia uznesenia, môže sa vyhotoviť zjednodušené písomné uznesenie, ktoré neobsahuje odôvodnenie; to neplatí, ak ide o rozhodnutie o väzbe. Ak ide o mladistvého obvineného, taký prejav je potrebný aj od zákonného zástupcu a zástupcu orgánu sociálnoprávnej ochrany detí a sociálnej kurately. Toto uznesenie neobsahuje odôvodnenie, nakoľko sa prokurátor po vyhlásení uznesenia na hlavnom pojednávaní konanom dňa 03.09.2025 výslovne vzdal práva podať proti nemu sťažnosť. Po právoplatnosti rozhodnutia bude osobitným uznesením rozhodnuté o postúpení sumy zloženej obžalovaným na účet Ministerstva spravodlivosti SR na ochranu a podporu obetí trestných činov. Poučenie: Proti tomuto uzneseniu môže podať sťažnosť prokurátor a to do troch pracovných dní od oznámenia uznesenia. Sťažnosť má odkladný účinok.

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2025:8824010351.2 (dáta aktuálne k 11. 11. 2026). Záväzné je znenie zverejnené súdom.




